《钱塘青山题李隐居西斋》
唐代·李郢

小隐西斋为客开，翠萝深处遍青苔。林间扫石安棋局，

岩下分泉递酒杯。兰叶露光秋月上，芦花风起夜潮来。

湖山绕屋犹嫌浅，欲棹渔舟近钓台。

作者简介：李郢，字楚望，长安人。大中十年，第进士，官终侍御史。诗作多写景状物，风格以老练沉郁为主。代表作有《南池》、《阳羡春歌》、《茶山贡焙歌》、《园居》、《中元夜》、《晚泊松江驿》、《七夕》、《江亭晚望》、《孔雀》、《画鼓》、《晓井》等，其中以《南池》流传最广。